་མ་
ལྕོགས་པས་ཐད་ཀའི་ལན་མདོ་ཙམ་ཕུལ་བ་ལགས། སྔོན་དུས་དགའ་ལྡན་ཆོས་
གྲྭ་འདིར། །བྱམས་མགོན་གཉིས་པའི་ཆོས་འཁོར་བྱུང༌། །དེང༌སང༌གཏི་མུག་
གཉིད་ལོག་སྐབས། །བླ་བརྡོལ་འདི་ཙམ་བྱུང་པའང་མཚར། །དེས་ན་ མང་དུ་
སྨྲ་འོས་ཀྱང༌། །བློ་ལྡན་བདུད་རྩིའི་ཟེགས་མས་ཚིམས། །ཡི་དྭགས་ཆུ་ཀླུང་གིས་
ཀྱང་ཅི། །མཚམས་བོའི་བརྗོད་ པས་གཞན་ཕན་ཤོག །ཅེས་སྒྲུབ་བླ་མ་ལྔ་རིག་སྨྲ་བ་མངྒ་
ལཾ་དྷརྨ་ཝརྙའི་དྲིས་ལན་དུ་བློ་གྲོས་མཐའ་ཡས་ཀྱིས་གང་དྲན་ཆལ་ཆོལ་དུ་སྤེལ་བ་དགེ་ལེགས་འཕེལ།
༈ རྡོར་བྲག་སྤྲུལ་སྐུའི་དྲིས་ལན། ལགས། ཇི་གསུང་མངོན་སྤྱོད་ཀྱི་ཕྲིན་ལས་སྒྲུབ་པའི་
སློབ་དཔོན་རྣམས་ལ་དཔའ་གསུམ། གདེང་གསུམ། ངར་གསུམ་གསུངས་པ་
182

ཤངས་ཆོས་ཀྱི་ཁྲིད་དང་བཅའ་ཡིག་མཎྜལ་གྱི་བཤད་པ་དྲིས་ལན་སོགས་ཀྱི་སྐོར།
རྒྱུད་རྡོ་རྗེ་གཙུག་ལག་གི་དགོངས་པ་སོགས་འཆད་ཚུལ་འགའ་ཞིག་ཡོད་ཀྱང་སྤྱི་
ཙམ་དུ། མཚན་མེད་ཀྱི་རྟོགས་པ་ཟབ་མོས་མཚན་འཛིན་གཅོད་པ་ལ་དཔའ་བ།
རིམ་གཉིས་ཀྱི་ཏིང་ངེ་འཛིན་བརྟན་པོས་གདོན་བགེགས་འདུལ་བ་ལ་དཔའ་བ།
དྲག་སྔགས་ཀྱི་ནུས་མཐུ་རྣོན་པོས་བསྟན་དགྲ་འཇོམས་པ་ལ་དཔའ་བ་སྟེ་དཔའ་
བ་གསུམ། ལྟ་བ་ཆོས་ཉིད་ཀྱི་དོན་རྟོགས་པས་ཆོས་ཅན་མཚན་མས་མི་འཁྲུལ་
བའི་གདིང༌། སྒོམ་པ་ལྷའི་གསལ་སྣང་ཐོན་པས་འཁྲུལ་སྣང་སྒྱུ་མས་མི་ཚུགས་
པའི་གདིང༌། སྤྱོད་པ་སྡོམ་གསུམ་ཚུལ་དང་མཐུན་པས་ཚུལ་མིན་འཆལ་བས།
མི་གཡོ་བའི་གདིང་སྟེ་གདིང་ཆེན་གསུམ། སེམས་ཅན་རྗེས་སུ་འཛིན་པ་རྩོལ་
མེད་སྙིང་རྗེའི་ངར། སངས་རྒྱས་བསྟན་པ་སྲུང་བ་གཡོ་མེད་སེམས་བསྐྱེད་ཀྱང་
ངར། ཞིང་བཅུའི་དགྲ་བགེགས་སྒྲོལ་བ་ཟླ་མེད་ནུས་མཐུའི་ངར་སྟེ་ངར་ཆེན་
གསུམ་བཅས་ཁྱད་ཆོས་དགུ་ལྡན་ཅེས་བྱ་བའོ། །ཡང་མདོས་ཀྱི་སྐབས་སུ་ལྟ་
བའི་མིག་ཅེས་པ་མེ་ལོང་ལ་བྱེད་པ་དང་མར་མེ་ལ་བྱེད་པའི་ལུགས་གཉིས་ཡོད་
པ་ཁྱད་མེད་ཀྱང་ཕུར་པའི་དབལ་མདོས་ལྟ་བུའི་མདོས་ཆེན་ལ་མེ་ལོང་བཏགས།
དེའང་བཞི་དགོས་དུས་ཕྱོགས་བཞི་དང་གཉིས་ཟེར་བ་ལ་གཡས་གཡོན་གཉིས་
སུ་བཏགས་པ་ལགས། འགྲོ་བའི་རྐང་པ་ནི་དུར་ཁྲོད་ཀྱི་རྡོ་ནག་ལ་བྱེད་པས་
ཕྱོགས་བཞིར་མདོས་ཀྱི་རྨངས་སུ་འདེགས་ཚུལ་དུ་བཏགས། སྙན་པའི་ལག་པ་
བྱ་ནག་གི་གཟུགས་བཞིའམ་གཉིས་བཅོས་ནས་ཟུར་བཞིའམ་མདུན་ཟུར་གཉིས་
ལ་བཙུགས་པ་ལགས།
༈སྲི་རབས་ཐོད་པའི་སྐབས། རྒྱ་མོ། ཧོར་མོ། མོན་མོ་གསུམ་མིང་དོན་མཚུངས་
པར་བྱེད་པར་འདུག ཡང་དེ་གསུམ་བརྡར་བཏགས་པ་ལས་དོན་གཞན་དུ་
18381

རྒྱ་ཆེན་བཀའ་མཛོད།
བཀྲལ་བ་དག་མིང་མ་ཤེས་པའི་མཆན་བུ་ཅན་ཞིག་མཐོང་རུང་ད་ལྟ་དེའི་དཔེ་
མེད་པས་ཡིད་ལ་མ་གསལ་ལགས།
༈ཤེས་བྱའི་གནས་ལ་མཁྱེན་དཔྱོད་རྒྱས་པ་ཀརྨ་དགའ་བའི་ཕྱག་ཏུ། ཉིད་ཀྱི་
གསུང་བྲིས་དེ་ཉིན་ནས་འབྱོར་ཡང་འབུམ་འགྱུར་དང་ཐུག ཐུན་བར་ཕྲན་
ཚེགས་ལའང་ཡིག་ལན་སོགས་དགོས་བྱ་མང་བས་ལོངས་ཁོམས་མ་བྱུང་བས་
ལན་འགྱང་སོང་བ་ལས་གལ་ཆུང་མ་བྱས་ལགས། བདག་མེད་གཉིས་རྟོགས་པ་
ཙམ་གྱིས་སྒྲིབ་གཉིས་གཏན་སྤང་དུ་མི་འགྱུར་ཏེ་ཤེས་བྱའི་སྒྲིབ་པ་ཕྲ་ཞིང་ཕྲ་བ་
རྒྱུན་མཐའི་རྡོ་རྗེ་ལྟ་བུའི་ཏིང་ངེ་འཛིན་གྱིས་སྤང་དགོས་པས་སོ། །སྤྱིར་ཤེས་བྱ་
ཐམས་ཅད་ལ་གོ་མྱང་རྟོགས་པའི་རིམ་པ་ཡོད་པས་བདག་མེད་གཉིས་པོའང་
ཚོགས་ལམ་སྐབས་སུ་ཐོས་བསམ་ལ་བརྟེན་ནས་དོན་སྤྱིའི་ཚུལ་དུ་གོ །སྦྱོར་
ལམ་སྐབས་སྒོམ་པའི་ཉམས་མྱོང་ལ་བརྟེན་ནས་རང་མཚན་ཇི་བཞིན་པ་མྱོང༌།
མཐོང་ལམ་སྐབས་སུ་ཆོས་ཉིད་ཀྱི་བདེན་པ་མཐོང་བས་རང་བཞིན་མངོན་སུམ་
དུ་རྟོགས་པ་ཡིན་འདུག ཐེག་པ་ཐུན་མོང་བའི་ལུགས་ལ་ཉན་ཐོས་མཐོང་ལམ་
སྐབས་ཉེར་ལེན་གྱི་ཕུང་པོ་ལྔའི་རྒྱུན་ལ་གང་ཟག་ཏུ་བཏགས་པའི་བདག་མེད་
ཙམ་རྟོགས། རང་རྒྱལ་གྱིས་གང་ཟག་དང་ཆོས་ཀྱི་བདག་གི་ཕྱེད་གཟུང་བ་རང་
བཞིན་མེད་པར་རྟོགས། ཐེག་ཆེན་པས་བདག་མེད་གཉིས་ཀ་རྫོགས་བར་རྟོགས་
པར་འདོད། འཕགས་པ་ཡབ་སྲས་ཀྱིས། ཡུམ་ལས། ཉན་ཐོས་ཀྱི་ས་ ལ་ སློབ་
བར་འདོད་པས་ཀྱང་ཤེས་རབ་ཀྱི་ཕ་རོལ་ཏུ་ཕྱིན་པ་འདི་ལ་བསླབ་པར་བྱའོ། །
ཞེས་སོགས་བཀའ་རྒྱས་འབྲིང་བསྡུས་གསུམ་ལས་འབྱུང་བའི་དགོངས་པས།
ཉན་ཐོས་བྱང་སེམས་གཉིས་ཀ་སྦྱོར་ལམ་དུའང་ཐབས་དང་ངེས་འབྱེད་བཞིའི་
184

ཤངས་ཆོས་ཀྱི་ཁྲིད་དང་བཅའ་ཡིག་མཎྜལ་གྱི་བཤད་པ་དྲིས་ལན་སོགས་ཀྱི་སྐོར།
དམིགས་པ་གསལ་མི་གསལ་གྱི་ཁྱད་པར་མ་གཏོགས་བདག་མེད་ཀྱི་དོན་ལ་
གསལ་སྣང་ཐོབ་ཚུལ་ཁྱད་པར་མེད་པ་དང༌། མཐོང་ལམ་དུའང་རིགས་ཅན་
གསུམ་ཀས་བདག་མེད་རྟོགས་པ་ལ་ཁྱད་པར་མེད་པར་བཞེད་དེ། དེར་གནས་
པ་དེ་ཆོས་ཀྱི་དབྱིངས་བདག་གཉིས་ཀྱིས་སྟོང་པར་རྟོགས་པས་ལྟ་བ་རྣམ་པར་
དག་པའི་གང་ཟག་ཅེས་པའང་ཁྱད་པར་མེད་པའི་ཕྱིར་རོ། །དེའང་ཐོག་མར་ཇི་
བཞིན་པར་རྟོགས་པའི་འགོ་བརྩམས་ཙམ་ཡིན་དགོས་ཏེ་གཉིས་འཛིན་གྱི་ཆོས་
ཐམས་ཅད་ཤེས་བྱའི་སྒྲིབ་པའི་ཁོངས་སུ་འདུས་པས་དེ་ཉིད་མཐར་ཐུག་སྤོང་
ཚུལ་གོང་སྨོས་ལྟར་ལགས། བུམ་པ་སྟོང་པའོ་སྙམ་པ་དེ་སྤྲོས་བྲལ་དོན་སྤྱི་
རྟོགས་པའི་ཕྱོགས་སུའང་ག་ལ་འགྲོ་སྤྲོས་བྲལ་ཅེས་པ་ཡུལ་ཆོས་ཐམས་ཅད་ཀྱི་
གནས་ལུགས་གདོད་ནས་སྤྲོས་པའི་མཐའ་ཐམས་ཅད་དང་བྲལ་བ་ལ། ཡུལ་
ཅན་ཤེས་པས་སྤྲོས་བྲལ་ལོ་སྙམ་པའི་འཛིན་པས་ཀྱང་མ་བསླད་པ་དབྱིངས་
དང་ཡེ་ཤེས་དབྱེར་མེད། བློའི་འཛིན་སྟངས་ཐམས་ཅད་དང་བྲལ་བའི་ཆོས་ཉིད་
ནམ་མཁའ་ལྟ་བུའི་དོན་མངོན་དུ་གྱུར་ཏེ་རྟོགས་མ་རྟོགས་ཀྱི་བློ་ལས་འདས་པ་
ལ་སྤྲོས་བྲལ་རྟོགས་པའི་ཐ་སྙད་ཙམ་དུ་བཞག་པ་ལས། བུམ་པ་བཅུད་ཀྱིས་
སྟོང་པ་ནི་མེད་བའམ་ཆད་པའི་མཐའ། དེ་སྟོང་པའོ་སྙམ་པའི་འཛིན་པ་ནི་ལོག་
ཤེས་འཁྲུལ་པ་ཁོ་ན་ལགས། གཤེགས་སྙིང་སྟོང་རྐྱང་དུ་འདོད་པ་རྒྱ་བོད་ཀྱི་
རང་སྟོང་སྨྲ་བ་མགྲིན་གཅིག་པ་སྟེ་དེ་དག་གིས་ཐུབ་བྱམས་གཉིས་ཀའི་གསུང་
རྣམས་དྲང་དོན་དུ་བཀྲལ་ཅིང་དོན་དམ་བློ་ཡི་སྤྱོད་ཡུལ་མིན། །བློ་ནི་ཀུན་རྫོབ་
ཡིན་པར་འདོད། །ཅེས་པའང་ལོག་པའི་གདམས་ངག་ཏུ་ཁས་ལེན་བར་སྣང༌།
ཀླུ་སྒྲུབ་ཀྱང་རྒྱབ་བརྟེན་དུ་ཁྱེར་མོད་འཕགས་ཞབས་ཀྱི་དགོངས་པ་དངོས་བསྟོད་
1851

Aie F རྒྱ་ཆེན་བཀའ་མཛོད།
ཚོགས་སོགས་དང་ཨཱརྱ་དེ་བའི་བཞི་བརྒྱ་པ་རྣམས་ཐོགས་མེད་དང་བཞེད་དོན་
མཚུངས་པ་ཁོ་ན་ལགས།
བཞུགས།
དགོངས་པ་ངེས་འགྲེལ་ནི་མདོ་མང༌། ཅ། པོད་དུ་
འཕགས་པ་དེ་བཞིན་གཤེགས་པའི་སྙིང་རྗེ་ཆེན་པོ་ངེས་པར་བསྟན་
པ་ཞེས་བྱ་བ་གཟུངས་ཀྱི་དབང་ཕྱུག་རྒྱལ་པོས་ཞུས་པའི་མདོ་ཞེས་པ།
པ། ནང་
བཞུགས། ཆོས་ཀྱི་མེ་ལོང་ཟེར་བ་ངེས་པ་མ་རྙེད་བསྟོད་ཚོགས་བསྟན་འགྱུར། ཀ
པ་ལ་པོད་གཉིས་ཡོད་པའི་སྔོན་མ་དེ་ཡིན་འདུག རྟེན་བཅས་ཡང་ཁྲོད་རྒན་
བུས་ཕུལ།
༈མ་ཧཱ་གུ་རུ་ཐོད་ཕྲེང་རྩལ་ལ་འདུད། །པདྨ་ཀུན་ཏུ་འཆང་གིས་བྱིན་གྱིས་རློབས། །
རིག་པའི་ངོ་བོ་འཁོར་འདས་ཀུན་ལ་ཁྱབ། །ཆོས་རྣམས་ཀུན་གྱི་གནས་ལུགས་
དེ་བཞིན་ཉིད། །སྨྲ་བསམ་བརྗོད་པ་ཀུན་གྱི་ཡུལ་ལས་འདས། །ཀ་དག་ནམ་
མཁའ་དང་མཚུངས་འདུས་མ་བྱས། །མ་བཅོས་རང་བྱུང་སྤྲོས་པའི་མཐའ་དང་
བྲལ། །གདོད་ནས་མ་འཁྲུལ་གྲོལ་བར་བྱ་བའང་མེད། །རིགས་པའི་རང་བཞིན་
ཡེ་ནས་འོད་དུ་གསལ། །ཅིར་ཡང་མ་ཡིན་རང་རྩལ་ཅིར་ཡང་འཆར། །ཡེ་ཤེས་
ཡིན་པས་སྐུ་དང་ཞིང་ཁམས་ཤར། །ཉོན་མོངས་བྱེ་བས་གཡོགས་ཀྱང་སྒྲིབ་པ་
མེད། །གནས་ལུགས་མངོན་ཏུ་གྱུར་ཀྱང་དག་པ་མེད། །རིག་པའི་རྩལ་ལ་རང་
ངོ་མ་ཤེས་པའི། །སྐད་ཅིག་རྟོག་པས་གཟུང་འཛིན་གཉིས་སུ་འཁྲུལ། །འཁོར་
འདས་རྒྱབ་གྱེས་སྲིད་པ་གསུམ་དུ་འཁྱམས། །བདག་ཅེས་བྱ་བ་གཞི་ནས་མ་
གྲུབ་ཀྱང༌། །བདག་ཏུ་འཛིན་པས་ཀུན་གྱི་འཁྲུལ་གཞི་བྱས། །འཛིན་རྟོག་དེ་ལ་
སེམས་ཞེས་ཐ་སྙད་གདགས། །སེམས་ལས་སེམས་བྱུང་མུ་མཐའ་མེད་པར་
འཕེལ། །ངོས་མ་ཟིན་པས་སྡུག་བསྔལ་གཟེབ་ཏུ་ཆུད། །སེམས་ཀྱི་མཚང་རིག་
186

ཤངས་ཆོས་ཀྱི་ཁྲིད་དང་བཅའ་ཡིག་མཎྜལ་གྱི་བཤད་པ་དྲིས་ལན་སོགས་ཀྱི་སྐོར།
འཛིན་པ་ཕུག་རྡིབས་ན། ། །རང་ གྲོལ་ རིག་ པ་ རང་ ས་ ཟིན་པར་ འགྱུར། །ལུང་
རིགས་དུ་མས་གནས་ལུགས་དཔྱོད་པ་ཡང༌། །ཕྱོགས་མཐོང་ཙམ་ལས་ཇི་བཞིན་
རྟོགས་མི་འགྱུར། །དོན་དམ་བློ་ཡི་ཡུལ་ལས་ཤིན་ཏུ་འདས། །སོར་རྟོག་ཉིད་ཀྱང་
དོན་ལ་སེམས་ཡིན་པས། །གདོད་མའི་གནས་ལུགས་སྒྲིབ་པའི་གེགས་སུ་
འགྱུར། །འཁོར་ འདས་ བདེན་ གཉིས་ གྲོལ་ འཁྲུལ་ རྟོགས་ མ་ རྟོགས། །གཟུང་
འཛིན་ཕྱོགས་སུ་གཏོགས་ཚད་སེམས་ཡིན་པས། །དེ་དོན་བསྒོམ་པས་འཁྲུལ་ལ་
ཉིང་འཁྲུལ་བསྣན། །བདག་ཏུ་འཛིན་པའི་རྩ་བ་མ་སྟོངས་པ། །ནམ་ཡང་གནས་
ལུགས་དངོས་ལ་རེག་མི་ནུས། །འོན་ཀྱང་སེམས་ལ་བརྟེན་པའི་འཇོག་ཚུལ་
ཀུན། །དང་པོའི་ལས་ཅན་དྲང་བའི་ཐབས་སུ་གསུངས། །བློ་འདས་རྫོགས་པ་
ཆེན་པོའི་རྣལ་འབྱོར་པས། །སེམས་ལ་དགག་སྒྲུབ་མི་བྱེད་ཡན་གར་བཞག །
རིག་པ་གཤིས་ཀྱི་གནས་ལུགས་རང་བབས་བསྐྱང༌། །ཐ་མལ་ཤེས་པ་མ་བཅོས་
མ་བསླད་པ། །སྟོང་གསལ་ཟང་ཐལ་རིག་པའི་སྙིང་པོ་ཅན། །རང་གི་མོས་གུས་
བླ་མའི་བྱིན་བརླབས་དང༌། །ལས་འཕྲོ་སད་པས་དེ་ཉིད་རྗེན་པར་མཐོང༌།
ཚེ་འཁོར་འདས་ཆོས་ལ་སྤྲོས་པས་ཆོད། །སྒོམ་དང་མི་སྒོམ་བློ་ཡི་ཤུན་པ་བྲལ། །
ཡེངས་དང་མ་ཡེངས་རྟོག་པའི་སྦུབས་ལས་གྲོལ། །ཀུན་གཞི་ལུང་མ་བསྟན་དང་
མ་འདྲེས་པ། །ས་ལེ་སང་ངེ་ཝ་ལེ་ཧྲིག་གེ་བ། །འཛིན་སྟངས་བྲལ་བ་དེ་ལས་
གཞན་མི་བཙལ། །གནས་ལུགས་རང་ངོ་ཇི་བཞིན་ཤེས་པ་ནི། །ཐོག་མར་ཆོས་
ཉིད་མངོན་སུམ་མཐོང་བ་ཡིན། །གོམས་ཤིང་འདྲིས་པས་ཡིད་ཆེས་བརྟན་ཐོབ་
ནས། །ཉམས་མྱོང་སྣ་ཚོགས་གོང་དུ་འཕེལ་བ་སྟེ། །ཐ་མལ་གཤིས་ཐོག་ལྷན་
གྱིས་ཕེབས་པ་ནི། །བར་དུ་རིག་པ་ཚད་ལ་ཕེབ་པའོ། །རང་བྱུང་ཡེ་ཤེས་བྲི་དང་
།དེ་
187

རྒྱ་ཆེན་བཀའ་མཛོད།
གང་མེད་པར། །ཆོས་དབྱིངས་ཡངས་པ་ཆེན་པོར་ཕྱམ་བརྡལ་བ། །ཐ་མ་ཆོས་
ཉིད་ཟད་པའི་སྣང་བ་ཞེས། །ཀ་དག་ཁྲེགས་ཆོད་ལུགས་ཀྱི་སྣང་གཞི་ནི། །མཐའ་
རུ་ཕྱིན་པས་གདོད་མའི་ཟད་སར་སྐྱོལ། །དེ་ལྟར་རྟོགས་པའི་བློ་བདེའི་རྣལ་
འབྱོར་པ། །བདག་ཏུ་རྟོགས་པ་ཆོས་ཀྱི་དབྱིངས་སུ་སྟོང༌། །འགྱུ་སྟོང་སེམས་ཀྱི་
རྩ་བ་རང་སར་ཆོད། །གཟུང་འཛིན་འཁྲུལ་སྣང་སྐྱེ་འགག་མེད་པར་ཐིམ། །ཡིད་
དང་ཆོས་སུ་བཏགས་པའི་མདུད་པ་ཞིག །མཐར་གྱིས་གདོད་མའི་གྲོལ་གཞིར་
ཕྱིན་པར་འགྱུར། ། །ཉམས་སུ་ལེན་ལ་མང་དུ་སྨོས་མི་དགོས། །ང་དང་ང་ཡིར་
འཛིན་དང་ཉོན་མོངས་སོགས། །དང་པོའི་ཐོལ་སྐྱེས་ཤེས་པ་སྐད་ཅིག་མ། །
འཁྲུལ་གྲོལ་རྩ་བ་ཡིན་པས་དེ་མ་ཐག །རིག་པའི་ངང་དུ་རང་ཤར་རང་གྲོལ་
ན། །ཆོས་སྐུའི་དགོངས་པ་ལོགས་སུ་ཚོལ་མི་དགོས། །རིག་པའི་རང་ཚོ་རྟག་ཏུ་
ཟིན་པ་ལས། །ལྷག་པའི་ལྟ་སྒོམ་གང་ཡང་མི་དགོས་ཀྱང༌། །རྣམ་གཡེང་དབང་
སོང་དྲན་པས་མ་ཟིན་ན། །ངོ་ཤེས་ཙམ་ལས་བརྟན་པ་མི་ཐོབ་པས། །གཡེང་
སྤང་དབེན་པར་རྩེ་གཅིག་སྒོམ་པ་གཅེས། །གཞུང་ལུགས་བཤད་ཉན་ཐོས་བསམ་
བྱེད་པ་དག །ལུང་གི་བསྟན་པ་ཡིན་པས་ངོ་མཚར་ཡང༌། །གྲུབ་མཐའི་བློ་ཡིས་
ཡང་དག་དོན་ལ་སྒྲིབ། །སྒོམ་སྒྲུབ་དོར་ན་སྙིང་པོས་སྟོང་པའི་ཕྱིར། །རྟོགས་པའི་
རྒྱུན་ཆད་བྱིན་རླབས་ཆུ་བོ་འགྲིབ། །གནྡྷོ་ལ་ཡིས་སེང་གེའི་གསོབ་བཞིན་དུ། །
ཕྱག་རྫོགས་པ་ཡང་མིང་ཙམ་ཉིད་དུ་འགྱུར། །ལྟ་བ་མཐོ་ལ་སྤྱོད་པ་ཞིབ་པ་
ཉིད། །མདོ་རྒྱུད་ལམ་གྱི་སྙིང་པོར་བསྔགས་པའི་ཕྱིར། །ལྟ་བའི་ཕྱོགས་སུ་སྤྱོད་
པ་མ་ཤོར་ཅིང༌། །སྤྱོད་པའི་ཕྱོགས་སུ་ལྟ་བ་མ་ལྷུང་བར། །སྲས་བཅས་རྒྱལ་བ་
དགྱེས་པའི་ལམ་ལ་འཇུག །ཚིག་གི་སྤྲོས་པའི་ཕ་མཐའ་མི་ཆོད་པས། །དོན་
188

ཤངས་ཆོས་ཀྱི་ཁྲིད་དང་བཅའ་ཡིག་མཎྜལ་གྱི་བཤད་པ་དྲིས་ལན་སོགས་ཀྱི་སྐོར།
དམ་གནད་དུ་དྲིལ་བའི་ཉམས་ལེན་མཐིལ། །སྟོང་ཉིད་སྙིང་རྗེ་ཟུང་དུ་འཇུག་
ལ་འདུས། །སྟོང་ཉིད་དཔྱད་ནས་ཕྱི་རུ་མི་བཙལ་བར། །ནང་དུ་རང་སེམས་རྩ་
བ་ལེགས་ཆོད་ན། །ཆོས་ཀུན་རང་གི་སེམས་ལས་མ་འདས་པས། །ཆུ་བརྒྱ་ཐམ་
པ་གཅིག་གི་འོག་ཏུ་འདུས། །སྐྱེས་ཆེན་སྤྲུལ་བའི་སྐུ་མཆོག་ཉིད་ལྟ་བུར། །ཐ་
ཤལ་བདག་འདྲས་འདི་གསོལ་མི་འོས་ཀྱང༌། །ཐུགས་བརྩེའི་བཀའ་མཆིད་ཕེབ་
ལེན་མ་ལྡོག་ཙམ། གང་ཤར་གང་དྲན་བཟོ་མེད་བྲིས་ནས་ཕུལ། །ཆོས་སྤྱན་
ཡངས་པའི་འབབས་སྟེགས་མཛད་ནས་ཀྱང༌། །དོན་གཉིས་ལྷུན་གྱིས་གྲུབ་པའི་
རྒྱུ་ རུ་ ཤོག །ཅེས་སྔ་འགྱུར་བསྟན་པའི་སྣང་བྱེད་ཆེན་པོ་རྫོགས་ཆེན་དགེ་མང་རིན་པོ་ཆེའི་མཆོག་གི་སྤྲུལ་
པའི་སྐུས་གསུང་བསྐུལ་ཕེབས་བའི་ཞུས་ལན་དུ་འོད་གསལ་རྡོ་རྗེ་རྩེ་མོ་ལ་མོས་པ་ལམ་དུ་བྱེད་པ་བློ་གྲོས་
མཐའ་ཡས་ཀྱིས་ཕུལ་བ་དགེ་ལེགས་འཕེལ།
18901

རྒྱ་ཆེན་བཀའ་མཛོད། མོen